На основу Одлуке о банкротству које је донела Скупштина поверилаца стечајног дужника на првом поверилачком рочишту дана 15.03.2016. године и Решења стечајног судије Привредног суда у Сремској Митровици, 16.03.2016. године, а у складу са члановима 131, 132., 133. Закона о стечају („Службени гласник Републике Србије“ број 83 /2014) и Националним стандардом број 5 о начину и поступку уновчења имовине стечајног дужника („Службени гласник Републике Србије" број 13/2010), стечајни управник стечајног дужника Румапласт ад у стечају из Руме, Индустијска бб

**ОГЛАШАВА**

**продају имовине стечајног дужника - јавним надметањем**

Предмет продаје чини: непокретна и покретна имовина која се налази на локацији Железничка 180 Рума

|  |  |  |  |  |  |
| --- | --- | --- | --- | --- | --- |
| Р.бр. | Врста имовине | ЈМ | Количина | Износ у ЕУР | Износ у РСД |
| IГрадско грађевинско земљиште | |  |  |  |  |
| 1 | Вештачки створено неплодно земљиште, парцела бр. 6957/3 | м2 | 381 | 2.381,25 | 292.178,90 |
| 2 | Градско грађ. Земљиште, парцела бр. 6957/4 | м2 | 6.565 | 82.062,50 | 10.069.052,34 |
| Укупно градско грађевинско земљиште 1+2: | | м2 | 6.946 | 84.443,75 | 10.361.231,24 |
| **II** Грађевински објекти кат. парцела бр. 6957/4 | |  |  |  |  |
| 3 | Грађевински објекти, кат. парцела бр. 6957/4 | м2 | 1.910 | 193.240,00 | 23.710.509,35 |
| Укупно грађевински објекти 3: | | м2 | 1.910 | 193.240,00 | 23.710.509,35 |
| Укупно процењена тржишна вредност непокретне имовине 1 + 2 + 3 | |  |  | 277.683,75 | 34.071.740,59 |

Укупна вредност непокретне имовине на локацији Рума Железничка 180 износи 34.071.740,59 динара.

**Начин продаје**: Продаја непокретне имовине методом јавног надметања.

Депозит за учешће на јавном надметању износи 20% од процењене вредности, то јест **6.814.348,12 динара**. Почетна цена износи 40% од укупне вредности имовине која се продаје, то јест **13.628.696,24 динара**.

Право на учешће у поступку продаје имају сва домаћа и страна правна и физичка лица која:

1. Након добијања предрачуна, изврше уплату ради откупа продајне документације у износу од 50.000,00 динара (предрачун се може преузети сваког радног дана у периоду од 10,00 до 14,00 часова, од стечајног управника лично или путем мејла).
2. Уплате депозит или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 18.01.2017. год.). Рачун за уплату депозита је 355000320048613796 код Војвођанске банке ад Нови Сад. У случају да се као средство плаћања депозита доставља банкарска гаранција, иста мора бити наплатива у року од 48 часова од дана јавног надметања.
3. Потпишу изјаву о губитку права на повраћај депозита. Попуњена и потписана изјава се доставља након уплате депозита или уз доставу банкарске гаранције, најкасније 5 радних дана пре одржавања продаје. Изјава чини саставни део продајне документације.

Јавно надметање одржаће се дана 25.01.2017. године у 12,00 часова у Руми, Индустијска бб, у просторијама стечајног дужника.

Регистрација учесника почиње два сата пре почетка јавног надметања, а завршава се десет минута пре почетка јавног надметања, односно у периоду од 10,00 до 11,50 часова на истој адреси.

Стечајни управник спроводи јавно надметање у складу са Националним стандардом бр. 5 о начину и поступку уновчења имовине стечајног дужника (Службени гласник Републике Србије бр. 13/2010).

Имовина се купује у виђеном стању и може се разгледати након откупа продајне документације у присуству стечајног управника а најкасније 7 дана пре заказане продаје, у времену од 10,00 до 14,00 часова, у складу са претходним договором.

Купопродајни уговор потписаће се у року од 7 дана од дана одржавања јавног надметања са проглашеним купцем.

Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Сви трошкови и обавезе по основу јавних прихода падају на терет купца.

Овлашћено лице: Стечајни управник Миодраг Ковиљац

Контакт телефон: 064/2064-592

Мејл адреса: miodragkoviljac@yahoo.com